Sebastian Vettel

Sebastian Vettel (* 3. júl 1987, Heppenheim, Nemecko) je bývalý nemecký pilot Formuly 1, ktorý pretekal za stajňu Aston Martin. V roku 2010 získal titul majstra sveta za stajňu Red Bull Racing, ktorý následne obhájil i v rokoch 2010, 2011, 2012 a 2013. Patrí medzi najúspešnejších pilotov F1 všetkých čias. Je jedným z piatich jazdcov, ktorí majú na konte štyri alebo viac titulov majstra sveta. Do konca roka 2020 mal podpísanú zmluvu so Scuderiou Ferrari. Jazdíl s číslom 5.
Vettel začal svoju kariéru vo Formule 1 ako testovací jazdec BMW Sauber a debutoval na Veľkej cene USA 2007, kde nahradil zraneného Roberta Kubicu. Počas sezóny prešiel k tímu Toro Rosso (v tom čase bol súčasťou programu pre Red Bull), kde súťažil do roku 2008. Na veľkej cene Talianska 2008 zaznamenal úspech, kedy sa stal (vtedajším) najmladším držiteľom pole-position a tiež aj víťazom pretekov. V priebehu prvého roka svojho pôsobenia v Red Bulle (2009) sa stal najmladším jazdcom vôbec, ktorý sa umiestnil na druhej priečke šampionátu jazdcov. Nasledujúci rok, vo veku 23 rokov, sa stal najmladším majstrom sveta. V tom istom roku tiež pomohol získať pre svoj tím Red Bull ich prvý konštruktérsky titul. Vettel titul majstra sveta obhájil ešte ďalšie tri razy, čím sa stal najmladším dvojnásobným, trojnásobným aj štvornásobným majstrom sveta F1. O tituloch z roku 2010 a 2012 sa rozhodlo v posledných pretekoch sezóny, pričom v roku 2010 prekonal Fernanda Alonsa z Ferrari v bitke štyroch jazdcov o titul. V roku 2012 ho porazil o tri body. Tituly z roku 2011 a 2013 boli odzrkadlením Vettelovej dominancie už v priebehu sezóny. 
Vettel ukončil svoj kontrakt s tímom Red Bull po sezóne 2014, kedy nezaznamenal žiadne víťazstvo. Čoskoro bolo oznámené, že podpísal trojročnú zmluvu so Scuderiou Ferrari, kde bude pôsobiť od sezóny 2015. Počas prvého roku vo Ferrari vyhral 3 preteky a bol tak najbližším pretekárom pilotov dominantného tímu Mercedes. V roku 2016 tiež nevyhral ani jedny preteky a v šampionáte skončil na štvrtom mieste. Vettel a Ferrari sa tešili zlepšeniu v roku 2017, pričom popri štyroch víťazstvách sa tešili z vedenia viac ako polovice sezóny. Po páde na druhé miesto v poradí, reťazec zlej spoľahlivosti a výsledkov využil Lewis Hamilton, kedy Vettel prišiel o svoje nádeje na titul už v Mexiku.
Detstvo a osobný život.
Vettel sa narodil v Heppenheime v Západnom Nemecku Norbertovi a Heike Vettelovcom. Má mladšieho brata Fabiana a dve staršie sestry: Melanie, dentálnu techničku a Stefanie, fyzioterapeutku pre zdravotne postihnuté deti. V jednom z rozhovorov priznal, že v škole nepatril medzi najlepších. Uviedol, že v detstve boli jeho hviezdy traja Michaelovia: Michael Schumacher, Michael Jackson a Michael Jordan. Pôvodne chcel spievať ako Michael Jackson, ale zistil, že nemá na to hlas. Vettel je tiež fanúšikom The Beatles, zberateľom viacerých nahrávok, vrátane "Abbey Road" a jeho obľúbenej skladby „Drive My Car“. V rozhovore pre seriál "Top Gear", priznal, že bol fanúšikov britských komédií ako "Malá Veľká Británia" a "Život Briana." Vettel žije v Thurgau vo Švajčiarsku ako väčšina pretekárov a je fanúšik nemeckého futbalu, konkrétne klubu Eintracht Frankfurt. V nemeckej verzii filmu "Autá 2" prepožičal svoj hlas postave menom Sebastian Schnell. 
Vettel je od roku 2019 ženatý s Hannou Prater, priateľkou z detstva. Spolu majú dve dcéry, Emilie (* január 2014) a Matildu (* september 2015) a syna (* november 2019). V roku 2015 Forbes odhadol jeho ročný príjem na 33 miliónov dolárov. Kimi Räikkönen, tímový kolega zo Scuderie Ferrari, je jeho blízky priateľ. Sebastianov mladší brat Fabian je tiež pretekár. Zúčastnil sa súťaže Audi Sport TT Cup 2017.
Pretekárske výsledky.
Prehľad.
(*) prebiehajúca sezóna 
Formula 1.
(*) prebiehajúca sezóna
(†) nedokončil preteky, ale je klasifikovaný, pretože odjazdil 90% dĺžky pretekov